**Βουλευτικές εκλογές** διεξήχθησαν στις Μαλδίβες στις 6 Απριλίου 2019.Το Δημοκρατικό Κόμμα των Μαλδίβων κέρδισε σαρωτική νίκη, εξασφαλίζοντας 65 έδρες από τις συνολικά 87 στην Συνέλευση του Λαού.

Εκλογικό σύστημα
----------------

Οι 87 βουλευτές της Συνέλευσης του Λαού εκλέγονται σε μονοεδρικές εκλογικές περιφέρειες με τη χρήση του πλειοψηφικού συστήματος. Πριν τις εκλογές ο αριθμός των εδρών αυξήθηκε από 85 στις 87, με τη σύσταση δύο νέων εδρών στη Μαλέ: διαιρέθηκε η Μαλέ Κεντρική και συστάθηκε η Κεντρική Ματσανγκοαλί, ενώ η Χουλχού-Χενβέιρου διασπάστηκε σε δύο περιφέρειες, την Χενβέιρου Δυτική και την Χουλχουμαλέ.

Εκστρατεία
----------

Πριν τη διεξαγωγή των εκλογών, συνομιλίες για τον σχηματισμό συμμαχίας για αντιπολίτευση διεξήχθησαν ανάμεσα στο 

rior to the elections, talks about forming an opposition alliance were held between the Δημοκρατικό Κόμμα των Μαλδίβων (MDP), το Κόμμα Τζουμχουρί (JP), το Κόμμα Αντααλάθ (AP) και τον πρώην πρόεδρο Μαουμούν Αμπντούλ Γκαγιούμ, με μία προτεινόμενη συμφωνία το MDP να συμμετάσχει στο 40% των περιφερειών, το JP στο 25%, οι υποστηρικτές του Γκαγιούμ στο 20% και το AP στο 15%. Όμως, το MDP επέλεξε να κατέλθει στις εκλογές αυτόνομο έπειτα από την απόρριψη της δικής τους προτεινόμενης κατανομής εδρών με το αιτιολογικό ότι ήταν πολύ χαμηλή.

Τον Δεκέμβριο του 2018 το PPM ανακοίνωσε τα ονόματα 42 υποψηφίων για τις εκλογές, συμπεριλαμβανομένων και 24 βουλευτών της απερχόμενης συνέλευσης. Ωστόσο, αργότερα τον ίδιο μήνα, ο Αμπντάλα Γιαμίν ανακοίνωσε ότι σχεδιάζει να αποχωρήσει από το κόμμα και να ενταχθεί στο Εθνικό Λαϊκό Κογκρέσο (PNC) λόγω ενός νομικού ζητήματος στους κόλπους της ηγεσίας του PPM. Το PNC είχε ιδρυθεί από τον βουλευτή του Fonadhoo Αμπντούλ Ραχίμ Αμπντάλα με την υποστήριξη του Γιαμίν. Τα κόμματα PPM και PNC θα ανακοίνωναν αργότερα έναν συνασπισμό για τις εκλογές. Δύο άλλα κόμματα, το Εργατικό και Σοσιαλδημοκρατικό Κόμμα των Μαλδίβων και οι Δημοκράτες Τρίτος Δρόμος των Μαλδίβων ιδρύθηκαν επίσης ενόψει των εκλογών.

Το MDP διεξήγαγε προκριματικές εκλογές τον Ιανουάριο του 2019, με 279 υποψήφιους να κατέρχονται για 77 έδρες. Σε 9 έδρες μπορούσε να υπάρχει ένας μόνο υποψήφιος. Η ψηφοφορία ήταν ανοικτή για γύρω στα 86.000 μέλη του κόμματος, με 5 βουλευτές να αποτυγχάνουν να επανεκλεγούν. Ο πρώην πρόεδρος Μοχάμεντ Νασίντ επιλέχθηκε ως υποψήφιος στην έδρα της Κεντρικής Ματσανγκοαλί.

Αποτελέσματα
------------

Τα πρώτα αποτελέσματα έδειξαν ότι το Δημοκρατικό Κόμμα των Μαλδίβων κέρδισε τουλάχιστον 59 έδρες στη βουλή. Εν τέλει, το MDP κέρδισε τις 65 από τις συνολικά 87 έδρες. Ήταν η πρώτη φορά από την εκλογή δημοκρατικής κυβέρνησης το 2008 που ένα ενιαίο κόμμα κέρδιζε την εξουσία εκλεγόμενο με την πλειοψηφία των δύο τρίτων και χωρίς την ανάγκη να συσταθεί συνασπισμός. Η ορκωμοσία της νέας βουλής έγινε στις 28 Μαΐου. 

Ο πρώην πρόεδρος Μοχάμεντ Νασίντ εξελέγη στην περιφέρεια της Κεντρικής Ματσανγκοαλί πέντε μήνες μετά την επιστροφή του από την εξορία και έγινε ο πρώτος πρώην πρόεδρος που εξελέγη στο Κοινοβούλιο.

|  |
| --- |
| Κόμμα | Ψήφοι | % | Έδρες | +/– |
|  | Δημοκρατικό Κόμμα των Μαλδίβων | 96.354 | 45,83 | 65 | +39 |
|  | Κόμμα Τζουμχουρί | 23.452 | 11,15 | 5 | –10 |
|  | Προοδευτικό Κόμμα των Μαλδίβων | 19.176 | 9,12 | 5 | –28 |
|  | Εθνικό Λαϊκό Κογκρέσο | 13.931 | 6,63 | 3 | Νέο |
|  | Συνασπισμός για την Ανάπτυξη των Μαλδίβων | 6.636 | 3,16 | 2 | –3 |
|  | Κόμμα Αντχάαλαθ | 4.423 | 2,10 | 0 | –1 |
|  | Εργατικό και Σοσιαλδημοκρατικό Κόμμα των Μαλδίβων | 314 | 0,15 | 0 | Νέο |
|  | Κόμμα Ντιβέχι Ραγιθούνγκε | 373 | 0,18 | 0 | 0 |
|  | Δημοκράτες Τρίτος Δρόμος των Μαλδίβων | 293 | 0,14 | 0 | Νέο |
|  | Ανεξάρτητοι | 45.301 | 21,55 | 7 | +2 |
| Άκυρα/λευκά ψηφοδέλτια | 4.800 | – | – | – |
| **Σύνολο** | **215.053** | **100** | **87** | **+2** |
| Εγγεγραμμένοι ψηφοφόροι/συμμετοχή | 264.442 | 81,32 | – | – |
| Πηγή: Elections Commission of Maldives Αρχειοθετήθηκε 2019-04-10 στο Wayback Machine. (με καταμετρημένα τα 8.619 από τα 8.631 φύλλα αποτελεσμάτων) |

Παραπομπές
----------

1. ↑  Maldives postpones parliamentary elections The Edition, 16 Δεκεμβρίου 2018
2. ↑  Electoral system IPU
3. ↑  Two new constituencies for 2019 parliamentary elections Αρχειοθετήθηκε 2019-09-09 στο Wayback Machine. Maldives Independent, 6 Νοεμβρίου 2018
4. ↑  EC announces official electoral constituencies for parliamentary election The Edition, 6 Νοεμβρίου 2018
5. ↑  MDP to go it alone in parliamentary elections Αρχειοθετήθηκε 2019-10-13 στο Wayback Machine. Maldives Independent, 2 Δεκεμβρίου 2018
6. ↑  PPM awards ticket for parliamentary elections Αρχειοθετήθηκε 2019-11-04 στο Wayback Machine. Maldives Independent
7. 1 2  EC authorizes formation of Yameen's new party The Edition, 27 Δεκεμβρίου 2018
8. ↑  Top court hears former ruling party’s leadership dispute Αρχειοθετήθηκε 2019-11-17 στο Wayback Machine. Maldives Independent, 15 Ιανουαρίου 2019
9. ↑  MDP elects parliamentary candidates in nationwide primaries Αρχειοθετήθηκε 2019-11-17 στο Wayback Machine. Maldives Independent, 19 Ιανουαρίου 2019
10. ↑  Future of Maldives ruling coalition thrown into doubt Αρχειοθετήθηκε 2019-12-06 στο Wayback Machine. Maldives Independent, 20 Ιανουαρίου 2019
11. ↑  MENAFN. «Nasheed-led MDP sweeps Maldivian parliamentary elections. Yameen humbled again». *menafn.com*. Ανακτήθηκε στις 7 Απριλίου 2019.
12. 1 2  «Yellow wave sweeps MDP to historic 65-seat haul». *Maldives Independent*. 8 Απριλίου 2019. Αρχειοθετήθηκε από το πρωτότυπο στις 14 Σεπτεμβρίου 2019. Ανακτήθηκε στις 8 Απριλίου 2019.